Autoritățile au anunțat o a treia creștere a pensiilor pentru români, iar Ministrul Muncii, Simona Bucura-Oprescu, a explicat procedura de calcul și cine va beneficia de această majorare.
Începând cu 1 ianuarie 2024, pensiile românilor au fost majorate cu 13,8% în raport cu rata inflației. Cu toate acestea, se anunță o nouă creștere a veniturilor seniorilor, începând tot cu data de 1 ianuarie 2024, după recalculare.
Daniel Baciu, directorul Casei Naționale de Pensii Publice, a confirmat începerea oficială a acestui proces pentru toate cele 4,8 milioane de pensii în plată. "Azi am semnat contractul subsecvent pentru realizarea softului necesar recalculării pensiilor conform prevederilor Legii 360/2023 privind sistemul public de pensii. Suntem hotărâți să facem dreptate pensionarilor după o viață întreagă de muncă! Suntem determinați să respectăm termenul prevăzut de lege pentru ca pensionarii să primească veniturile majorate conform noii legi a pensiilor," a declarat Daniel Baciu pe o rețea socială.
A treia creștere a pensiilor este planificată să intre în vigoare începând cu 1 ianuarie 2024. Ministrul Muncii, Simona Bucura Oprescu, a detaliat modul în care va fi calculată această nouă majorare. "Avem un mecanism clar stipulat în lege, noutatea fiind că în fiecare an, în luna ianuarie, vom avea o majorare conform articolului 84, alineatul 6, pe baza unei formule clare, astfel încât să asigurăm că pensionarii nu sunt lăsați în urmă. Au fost ani în care nu am avut majorări ale pensiilor sau acestea s-au făcut începând din septembrie, iar acum avem un cadru legal clar care să garanteze creșterea pensiilor în fiecare an," a explicat ministrul.